text: Virksomheder finder arbejdskraft i a-kasser
  05 januar 2014 kl. 07.31
  A-kasser får ros fra firmaer i off-shore branchen i Esbjerg. De finder den rigtige arbejdskraft til os, lyder det.
  Når virksomheder i off-shore industrien i Esbjerg mangler arbejdskraft, går de gerne a-kassen.
  - Vi samarbejder meget med a-kassen. De er rigtig dygtige og har en stor indsigt i, hvem deres medlemmer er. De ved lige, hvem vi kan bruge til bestemte job, så det er rigtig fint, siger Henrik Hansen, direktør i Q-star Energy til Fagbladet 3F.
  Og arbejdsmarkedsforsker Mads Peter Klindt fra Aalborg Universitet siger:
  - Virksomheder i f.eks. offshore branchen bruge nogle bestemte ansatte, fordi jobbet kræver, at de har de rette sikkerhedskurser og kan være ude i længere tid af gangen. A-kasserne kender tit deres medlemmer rigtig godt og kan give dem de kurser, de har brug for til jobbet, siger han til Fagbladet 3F.
  